โครงร่างการวิจัย 
----------------------------------------------------
1.   ชื่อ – สกุล			นางศิรินันท์  ฉลวยแสง  		 
2.  ชื่อเรื่อง 
		ภาษาไทย  	ผลของโปรแกรมการจัดการตนเองของบุคคลและครอบครัวต่อภาวะน้ำเกินในผู้ป่วยโรคไตเรื้อรังระยะสุดท้ายที่รับการรักษาแบบประคับประครอง 	
3.  วัตถุประสงค์การวิจัย 
	1. เพื่อเปรียบเทียบภาวะน้ำเกินของผู้ป่วยโรคไตเรื้อรังระยะสุดท้ายที่รับการรักษาแบบประคับประครองก่อนและหลังได้รับโปรแกรมจัดการตนเองของบุคคลและครอบครัว
4.  คำถามการวิจัย / สมมุติฐานการวิจัย  
[bookmark: _Hlk174968246]	ภาวะน้ำเกินของผู้ป่วยโรคไตเรื้อรังระยะสุดท้ายที่รับการรักษาแบบประคับประครองกลุ่มที่ได้รับที่ได้รับโปรแกรมจัดการตนเองของบุคคลและครอบครัวหลังได้รับโปรแกรมสูงกว่าก่อนได้รับโปรแกรม
5.  นิยามศัพท์  
ผู้ป่วยโรคไตเรื้อรังระยะสุดท้ายที่รับการรักษาแบบประคับประครอง หมายถึง ผู้ป่วยที่ได้รับการวินิจฉัยจากแพทย์ ว่าเป็นโรคไตเรื้อรังระยะสุดท้ายที่ได้รับการดูแลทั้งด้านร่ายกาย จิตใจ สังคมและจิตวิญญาณ โดยไม่ใช้การบำบัดทดแทนไตวิธีใดวิธีหนึ่งร่วมด้วย
	โปรแกรมการจัดการตนเองของบุคคลและครอบครัว หมายถึง กิจกรรมที่ส่งเสริมให้ครอบครัวและผู้ป่วยโรคไตเรื้อรังระยะสุดท้ายที่ได้รับการฟอกเลือดด้วยเครื่องไตเทียมมีพฤติกรรมการบริโภคอาหารและภาวะโภชนาการที่ดี โดยผู้วิจัยพัฒนามาจากทฤษฎีการจัดการตนเองของบุคคลและครอบครัว (Individual and Family Self-Management Theory: IFSMT) (Ryan & Sawin, 2009) ซึ่งประกอบด้วย 3 กิจกรรมหลัก  ในมิติด้านกระบวนการของแนวคิด ได้แก่ กิจกรรมการส่งเสริมความรู้ ความเชื่อเกี่ยวกับการจัดการด้านโภชนาการ กิจกรรมการพัฒนาความสามารถในการกำกับตนเอง กิจกรรมค้นหาสิ่งเอื้ออำนวยการจัดการ
ตนเองของผู้ป่วย โดยโปรแกรมนี้ใช้เวลาดำเนินการเป็นระยะเวลา 4 สัปดาห์ และมีระยะติดตามผล 16 สัปดาห์ 






[bookmark: _Hlk100645717]	ความเป็นมาและความสำคัญของปัญหา
[bookmark: _Hlk63844465]		โรคไตเรื้อรังระยะสุดท้าย (end-stage renal disease : ESRD) หมายถึง โรคไตเรื้อรังที่มีความรุนแรงมากจนผู้ป่วยต้องการการบำบัดทดแทนไต หรือมีอัตราการกรองของไตน้อยกว่า 15 มล./นาที/1.73 ตร.ม. (สมาคมโรคไตแห่งประเทศไทย, 2562) การรักษาโรคไตเรื้อรังระยะสุดท้ายต้องใช้งบประมาณจำนวนมากในแต่ละปี โดยค่าใช้จ่ายในการบําบัดทดแทนไตเฉลี่ยประมาณ 240,000 บาทต่อคนต่อปี  คิดเป็นจำนวนเงินกว่า 3,500 ล้านบาทต่อปี และยังคงมีแนวโน้มเพิ่มขึ้นอย่างต่อเนื่องประมาณ 15-20% ต่อปี (กรมควบคุมโรคกระทรวงสาธารณสุข, 2559 ) โดยผู้ป่วยโรคไตเรื้อรังที่มีอัตราการกรองของไตต่ำกว่า 30 มล./นาที/ 1.73 ตร.ม. ควรเริ่มได้รับการส่งปรึกษาทีมสหสาขาวิชาชีพดูแลผู้ป่วยโรคไตเรื้อรัง และผู้ป่วยควรได้รับและมีส่วนร่วมในการกำหนดแนวทางและเป้าหมายของการรักษาตนเองแบบองค์รวมร่วมกับทีมสหสาขาวิชาชีพ (สมาคมโรคไตแห่งประเทศไทย, 2566)  
		การรักษาแบบประคับประครองในผู้ป่วยโรคไตเรื้อรังระยะสุดท้าย หมายถึง การดูแลผู้ป่วยโรคไตเรื้อรังระยะสุดท้ายทั้งด้านร่ายกาย จิตใจ สังคมและจิตวิญญาณ โดยไม่ใช้การบำบัดทดแทนไตวิธีใดวิธีหนึ่งร่วมด้วย โดยมีเป้าหมายเพื่อเพิ่มคุณภาพชีวิต ป้องกันและลดภาวะแทรกซ้อน ส่งเสริมสมรรถนะร่างกายไว้ให้ได้มากที่สุดและลดความทุกข์ทรมานของผู้ป่วยและญาติที่กำลังเผชิญกับความเจ็บป่วยที่คุกคามชีวิต ด้วยวิธีการประเมินและจัดการปัญหาโดยเร็วและครอบคลุมสื่อสารด้วยความเข้าใจ รวมถึงรักษาอาการปวดและอาการอื่นๆที่ส่งผลกระทบต่อร่างกาย จิตใจ สังคมและจิตวิญญาณ (สมาคมโรคไตแห่งประเทศไทย, 2566)  
		ภาวะนํ้าเกิน (volume overload) เปนปัญหาที่พบบ่อยในผู้ป่วยโรคไตเรื้อรังระยะสุดท้ายส่งผลให้เกิดการขัดขวางและรบกวนระบบไหลเวียน ผู้ป่วยโรคไตเรื้อรังระยะสุดท้ายจะมีอุบัติการณ์ของภาวะน้ําเกินร้อยละ24.00-53.33 ซึ่งอาจส่งผลให้เกิดภาวะแทรกซ้อนอื่นๆได้ เช่น ทําให้เกิดภาวะหัวใจล้มเหลว หายใจเหนื่อยหอบ และเป็นสาเหตุในการเสียชีวิตของผู้ป่วยกลุ่มนี้เพิ่มมากขึ้น (สายสุนีย์ ภิญโญและศิริกาญจน์ จินาวิน, 2566) โดยปัจจัยสําคัญที่ส่งผลให้เกิดภาวะน้ําเกินในในผู้ป่วยกลุ่มนี้ ได้แก่ ขาดความรู้เกี่ยวกับโรคที่เป็นอยู่การดื่มน้ําเกินกว่าเกณฑ์ที่กําหนด ขาดความรู้เกี่ยวกับการเลือกชนิดของอาหารที่เหมาะสมกับโรค มีข้อจํากัดในการรับประทานอาหารเฉพาะโรคเนื่องจากต้องรับประทานอาหารร่วมกับสมาชิกคนอื่นภายในครอบครัวการรับประทานยาไม่สม่ำเสมอความไม่เพียงพอของรายได้ จากปัจจัยที่ได้กล่าวมาแล้วจะเห็นได้ว่าการปฏิบัติตัวในการป้องกันภาวะน้ําเกินในผู้ป่วยโรคไตเรื้อรังระยะสุดท้ายนั้น ผู้ป่วยต้องมีความรู้และมีความสามารถในการจัดการตนเองตลอดจนมีแรงจูงใจให้คงไว้ซึ่งพฤติกรรมที่ถูกต้อง แต่เนื่องจากผู้ป่วยส่วนใหญ่อยู่ในช่วงวัยสูงอายุ มีสภาพร่างกายเสื่อมถอยลงไปตามกาลเวลาทำให้มีข้อจำกัดในการปรับเปลี่ยนพฤติกรรมสุขภาพให้ถูกต้องและเหมาะสม  อีกทั้งผู้ป่วยส่วนใหญ่อาศัยอยู่กับบุตรหลาน ต้องอาศัยบุตรหลานเป็นผู้ดูแลจัดการด้านอาหารและสุขภาพ ดังนั้น จะเห้นได้ว่าปัจจัยด้านผู้ดุแลหรือครอบครัวก็เป็นสิ่งสำคัยอย่างยิ่งในการปรับเปลี่ยนพฤติกรรมสุขภาพของผู้ป่วยกลุ่มนี้
	ทฤษฎีที่อธิบายถึงความสำคัญของครอบครัวในการดูแลผู้ป่วย ได้แก่ ทฤษฎีการจัดการตนเองของบุคคลและครอบครัว (Individual and Family Self-Management Theory: IFSMT) พัฒนาขึ้นโดยไรอันและชาวิน (Ryan & Sawin, 2009) ซึ่งเป็นทฤษฎีทางเลือกหนึ่งสำหรับการส่งเสริมการจัดการตนเองของผู้ป่วย โดยเชื่อว่า ครอบครัวและผู้ป่วยเป็นหน่วยเดียวกัน (family as a unit) มีอิทธิพลซึ่งกันและกัน เมื่อเกิดการเปลี่ยนแปลงกับสมาชิกคนใดคนหนึ่งในครอบครัวจะนำไปสู่การเปลี่ยนแปลงในระบบครอบครัวและมีการเกื้อหนุนให้เกิดการปฏิบัติพฤติกรรมให้บรรลุผลลัพธ์ที่ดีต่อสุขภาพและเพิ่มคุณภาพชีวิตของผู้ป่วยและสมาชิกทุกคนในครอบครัว ไรอันและชาวิน ได้อธิบายแนวคิดการจัดการตนเองของบุคคลและครอบครัวว่า การปรับเปลี่ยนพฤติกรรมการจัดการตนเองที่เหมาะสมและต่อเนื่อง เกิดจากบุคคลและครอบครัวร่วมกันรับผิดชอบในการจัดการตนเองโดยอาศัยความผูกพันเอาใจใส่ต่อกันในการควบคุมโรคหรือความเจ็บป่วย โดยมีมิติหลัก 3 มิติ ดังนี้ 1) บริบท  (context dimension) หมายถึง ปัจจัยที่มีผลต่อการจัดการตนเองของบุคคลและครอบครัว 2) กระบวนการ (process dimension) หมายถึง กระบวนการในการจัดการตนเองของบุคคลและครอบครัว มีปัจจัยเกี่ยวข้องได้แก่ ข้อมูลจริง หรือความรู้ และความเชื่อในภาวะสุขภาพ (knowledge & belief) ทักษะและความสามารถในการควบคุมตนเอง (self-regulation) การอำนวยความสะดวกในสังคม (social facilitation) โดยไรอันและชาวิน กล่าวว่า หากผู้ป่วยได้รับข้อมูลด้านสุขภาพที่ถูกต้อง ได้รับการพัฒนาความสามารถในการกำกับตนเองด้านสุขภาพ ได้รับการช่วยเหลือทางสังคมที่มีอิทธิพลด้านบวกในการปรับพฤติกรรมของตนเองจะทำให้เกิดพฤติกรรมสุขภาพที่ดี และ 3) ผลลัพธ์ (outcome dimension) ซึ่งเป็นผลจากปัจจัยด้านบริบทและกระบวนการ มิติหลักทั้ง 3 นี้จะส่งผลต่อกันเป็นพลวัตร โดยมีการประเมินผลลัพธ์ 2 ระยะ ได้แก่ 1) ผลลัพธ์ระยะสั้น (proximal outcome) ได้แก่ การมีพฤติกรรมการจัดการตนเอง ของบุคคล และครอบครัวเกี่ยวกับโรคที่เป็นอยู่ ได้แก่ ความสามารถในการทำกิจกรรมการออกกำลังกาย การรับประทานอาหารหรือผลลัพธ์เฉพาะตามจุดมุ่งหมาย เช่น การจัดการกับอาการของโรค อาการทางกายภาพ และ อาการทางคลินิก  2) ผลลัพธ์ในระยะยาว (distal outcome) เช่น ภาวะสุขภาพ คุณภาพชีวิต ค่าใช้จ่ายต่างๆ ที่เกี่ยวข้องกับการดูแลสุขภาพทั้งทางตรงและทางอ้อม
	แนวคิดทฤษฎีการจัดการตนเองของบุคคลและครอบครัว ถูกนำไปใช้ในการดูแลผู้ป่วยโรคไตเรื้อรังระยะสุดท้ายในการจัดการภาวะน้ำเกินในผู้สูงอายุโดย ธนัยรัตน์รุ้งพรายและทัศนา ชูวรรธนะปกรณ์ (2561) ได้ออกแบบโปรแกรมการจัดการตนเองของบุคคลและครอบครัว ประยุกต์ใช้ในมิติด้านกระบวนการ ประกอบด้วยกิจกรรมให้ความรู้ กิจกรรมบอกลาปัญหาน้ำเกินที่ฝึกปฏิบัติการกำกับตนเองโดยให้ผู้สูงอายุและครอบครัวร่วมกันปฏิบัติ5 ขั้นตอน ได้แก่ การสะท้อนความคิดและพฤติกรรม ตั้งเป้าหมายในการควบคุมภาวะน้ำเกิน ร่วมกันตัดสินใจปรับเปลี่ยนพฤติกรรมการจัดการตนเองในการควบคุมภาวะน้ำเกิน ฝึกการลงบันทึกรายการอาหารในสมุดและการติดตามผล โดยมีการดำเนินกิจกรรมทั้งหมด 4 สัปดาห์ ผลการศึกษาพบว่าภาวะน้ำเกินของผู้สูงอายุโรคไตวายเรื้อรังที่ฟอกเลือดด้วยเครื่องไตเทียมลดลง จะเห็นได้ว่าโปรแกรมการจัดการตนเองของบุคคลและครอบครัวตามแนวคิดของ Ryan & Sawin (2009) เป็นโปรแกรมการจัดการตนเองที่มีลำดับขั้นตอน ส่งผลให้เกิดการเปลี่ยนแปลงพฤติกรรมอย่างค่อยเป็นค่อยไปทำให้เกิดผลลัพธ์ที่ดีแก่ผู้ป่วย แต่จากการศึกษาดังกล่าวเป็นการศึกษาในกลุ่มตัวอย่างผู้ป่วยโรคไตเรื้อรังระยะสุดท้ายในการจัดการภาวะน้ำเกินในผู้สูงอายุซึ่งมีปัจจัยในการดูแลที่แตกต่างกันกับผู้ป่วยโรคไตเรื้อรังระยะสุดท้ายที่รับการรักษาแบบประคับประครอง จากการทบทวนวรรณกรรมยังไม่พบการนำแนวคิดทฤษฎีการจัดการตนเองของบุคคลและครอบครัวมาใช้ในการจัดการภาวะน้ำเกินในผู้ป่วยโรคไตเรื้อรังระยะสุดท้ายที่รับการรักษาแบบประคับประครอง ดังนั้นผู้วิจัยจึงมีความสนใจในการศึกษาผลของโปรแกรมการจัดการตนเองของบุคคลและครอบครัวต่อภาวะน้ำเกินในผู้ป่วยโรคไตเรื้อรังระยะสุดท้ายที่รับการรักษาแบบประคับประครอง 	

